พาณิชย์กล่อม คนวงการข้าวอุ้มราคาประกัน
โพสต์ทูเดย์ &#8212; พาณิชย์เตรียมกล่อมโรงสีผู้ส่งออก ไล่ซื้อข้าวในราคาตลาด อุ้มระบบประกันราคา
25 ก.ย. 2552

โพสต์ทูเดย์ — พาณิชย์เตรียมกล่อมโรงสีผู้ส่งออก ไล่ซื้อข้าวในราคาตลาด อุ้มระบบประกันราคา 
แหล่งข่าวจากกระทรวงพาณิชย์ เปิดเผยว่า ในวันที่ 1-2 ต.ค. กระทรวงจะเรียกผู้ประกอบการโรงสี ผู้ส่งออกและพ่อค้าข้าวมาหารือเพื่อขอความร่วมมือให้เข้ามาช่วยเหลือรัฐบาลในการรักษาเสถียรภาพราคาข้าวตามมาตรการพยุงราคา หลังจากที่ระบบประกันราคาข้าวจะเริ่มภายในเดือนต.ค. โดยจะให้รับซื้อข้าวในราคาตลาด ซึ่งรัฐบาลจะช่วยเหลือด้วยการชดเชยดอกเบี้ยเงินกู้ให้กับโรงสีและผู้ส่งออกที่เข้าร่วมโครงการช่วยเหลือรัฐบาล 
“เบื้องต้นรัฐบาลอาจช่วยชดเชยดอกเบี้ยให้กับผู้ประกอบการโรงสีประมาณ 3% ของอัตราดอกเบี้ยปกติ ซึ่งเป็นแนวทางหนึ่งในการให้โรงสีและผู้ส่งออกยอมเข้ามาช่วยซื้อข้าวในตลาดในราคาปกติ เพื่อป้องกันปัญหาราคาข้าวตกต่ำ” แหล่งข่าวเปิดเผย
สำหรับกรณีที่โรงสีขอให้มีการเปิดนำเข้าต้นข้าวและข้าวเปลือกภายใต้กรอบการค้าเสรี (อาฟตา) ที่จะเริ่มลดภาษีเป็น 0% ในวันที่ 1 ม.ค. 2553 ยืนยันว่าไม่มีการนำมาเป็นประเด็นต่อรอง